Search for:
ପାଗ ବଦଳିବା ସମୟରେ ଅନେକ ପ୍ରକାର ସ୍ୱାସ୍ଥ୍ୟ ସମସ୍ୟା ଉପୁଜିଥାଏ । ଋତୁ ପରିବର୍ତ୍ତନ ସମୟରେ ନିଜ ସ୍ୱାସ୍ଥ୍ୟର ଯତ୍ନ ନେବା ଅତ୍ୟନ୍ତ ଗୁରୁତ୍ୱପୂର୍ଣ୍ଣ ଅଟେ । ଆମେ ସମସ୍ତେ ଜାଣୁ ଯେ ଋତୁ ପରିବର୍ତ୍ତନ ସମୟରେ ଥଣ୍ଡା ଏବଂ କାଶ ଭଳି ସମସ୍ୟା ଏକ ସାଧାରଣ କଥା କିନ୍ତୁ ବର୍ତ୍ତମାନ କରୋନା ମହାମାରୀ ଯୋଗୁଁ ସାମାନ୍ୟ ଥଣ୍ଡା କାଶ ହେଲେବି ସମସ୍ତେ ଚିନ୍ତାରେ ପଡିଯାଉଛନ୍ତି ।
ବର୍ତ୍ତମାନ କରୋନା ଯୋଗୁଁ ଲୋକମାନେ ବହୁତ ଅସୁବିଧାର ସମ୍ମୁଖୀନ ହେଉଛନ୍ତି । ସମସ୍ତେ ନିଜ ଏବଂ ନିଜ ପରିବାରର ସ୍ୱାସ୍ଥ୍ୟ ପାଇଁ ବହୁତ ଚିନ୍ତିତ । ସମସ୍ତେ କରୋନା ଭୁତାଣୁକୁ ବିନାଶ କରିବା ପାଇଁ ବିଭିନ୍ନ ଉପାୟ ଖୋଜୁଛନ୍ତି । ଯଦି ଆପଣ ମଧ୍ୟ ବର୍ତ୍ତମାନ କାଶ ଯୋଗୁଁ ଚିନ୍ତିତ ଅଛନ୍ତି ତେବେ ଚିନ୍ତା କରିବାର ଆବଶ୍ୟକତା ନାହିଁ କାରଣ ଏହାର ଚିକିତ୍ସା ଆପଣଙ୍କ ଘରେ ଉପଲବ୍ଧ ଅଟେ ।
ଯଦି ଆପଣ ସ୍ୱତନ୍ତ୍ର ମସଲାର ମିଶ୍ରଣ ପ୍ରସ୍ତୁତ କରିବାକୁ ଚାହୁଁଛନ୍ତି ତେବେ ଏଥିପାଇଁ ସମସ୍ତ ଆବଶ୍ୟକୀୟ ଉପାଦାନ ଆପଣଙ୍କୁ ଆପଣଙ୍କ ରୋଷେଇ ଘରେ ମିଳିଯିବ । ଏଥିପାଇଁ ଆପଣଙ୍କୁ ଦରକାର ଗୋଲମରିଚ, ଲବଙ୍ଗ, ସୁଣ୍ଠି ଏବଂ ପିପ୍ପଳୀ । ସମାନ ପରିମାଣର ଲବଙ୍ଗ ଏବଂ ଗୋଲମରିଚ ନିଅନ୍ତୁ ସେଥିରେ ଅଧା ପରିମାଣର ସୁଣ୍ଠି ଏବଂ ପିପ୍ପଳୀ ପକାନ୍ତୁ । ବର୍ତ୍ତମାନ ସେଗୁଡିକୁ ହେମଦସ୍ତାରେ ଭଲଭାବେ କୁଟି ପାଉଡର୍ ପ୍ରସ୍ତୁତ କରିଦିଅନ୍ତୁ । ଯଦିଓ ଆପଣ ଗ୍ରାଇଣ୍ଡରରେ ମଧ୍ୟ ଏହି ପାଉଡରକୁ ପ୍ରସ୍ତୁତ କରିପାରିବେ କିନ୍ତୁ ଆପଣ ଏହାକୁ ହେମଦସ୍ତାରେ ତିଆରି କରିବାକୁ ଚେଷ୍ଟା କରନ୍ତୁ ।
ଯଦି ଆପଣ ଏହି ମିଶ୍ରଣକୁ ସେବନ କରୁଛନ୍ତି ତେବେ ଏହାର ପରିମାଣ ଜାଣିବା ଅତ୍ୟନ୍ତ ଗୁରୁତ୍ୱପୂର୍ଣ୍ଣ । ଯଦି ଆପଣ ଏହାକୁ ଅଧିକ ପରିମାଣରେ ଖାଆନ୍ତି ତେବେ ଆପଣଙ୍କୁ ଲାଭ ବଦଳରେ କ୍ଷତିର ସମ୍ମୁଖୀନ ହେବାକୁ ପଡିପାରେ । ଏହି ମସଲାର ମିଶ୍ରଣ ଅଧା ଚାମଚ୍ ନେଇ ସେଥିରେ ଗୋଟିଏ ଚାମଚ୍ ମହୁ ମିଶାଇ ଏହାକୁ ଖାଆନ୍ତୁ । ଗୋଟିଏ କଥା ମନେ ରଖିନ୍ତୁ ଯେ ଆପଣ ପ୍ରତିଦିନ ରାତିରେ ଶୋଇବା ପୂର୍ବରୁ ଏହାକୁ ସେବନ କରିବେ ଏବଂ ଏହାକୁ ସେବନ କରିବା ପରେ ତୁରନ୍ତ ପାଣି ପିଇବେ ନାହିଁ ।
ଯଦି ଆପଣ ପ୍ରତିଦିନ ଏହାକୁ ମହୁ ସହ ସେବନ କରନ୍ତି ତେବେ ଆପଣଙ୍କୁ ଥଣ୍ଡା ଏବଂ କାଶ ହେବ ନାହିଁ । ଯଦି ଆପଣଙ୍କ ପାଖେ ମହୁ ଉପଲବ୍ଧ ନାହିଁ ତେବେ ଚିନ୍ତା କରନ୍ତୁ ନାହିଁ । ଆପଣ ମହୁ ବଦଳରେ ଗୁଡ଼ ବ୍ୟବହାର କରିପାରିବେ । କାଶ ଏବଂ ଗଳା ଯନ୍ତ୍ରଣା ଦୂର କରିବାରେ ଏହା ଅତ୍ୟନ୍ତ ସହାୟକ ଅଟେ ।
ଗୋଲମରିଚରେ ରୋଗ ପ୍ରତିରୋଧକ ଶକ୍ତି ବଢାଇବାର କ୍ଷମତା ଥାଏ । ମହୁ ସହିତ ମିଶିଲେ ଏହା ଦ୍ବିଗୁଣିତ ହୋଇଯାଏ । ଯଦି ଆପଣ ଏହାକୁ ପ୍ରତିଦିନ ସେବନ କରନ୍ତି ତେବେ ଏହା ପେଟ ସମ୍ବନ୍ଧୀୟ ସମସ୍ୟାରୁ ମଧ୍ୟ ମୁକ୍ତି ଦେଇଥାଏ ।
